जमीनी झगड़े में परेशान व्यक्ति ने खुद को गोली मार किया सुसाइड
@पुलिस नेकिया चार लोगों पर खुदकुशी के लिए मजबूर करने का पर्चा दर्ज
क्राइमरिपोर्टर| जगराओं/लुधियाना
चचेरेभाई के साथ चल रहे जमीनी झगड़े से परेशान व्यक्ति ने लाइसेंसी रिवाल्वर से खुद को गोली मार कर सुसाइड कर लिया। मरने वाले का नाम जसवंत सिंह है, वह गांव राजोआणा कलां का रहने वाला था। मरने से पहले लिखे सुसाइड नोट में उसने अपने चचेरे भाई जुगराज सिंह, उसके दो बेटों सुखबीर सिंह, जसवीर सिंह और गांव के एक पंचायत मेंबर के बेटे हरविंदर सिंह उर्फ बिंदर को अपनी मौत का कारण बताया है।
थाना सुधार पुलिस ने जसवंत के बेटे सुरिंदर पाल सिंह के बयान पर चारों आरोपियों पर आत्महत्या के लिए मजबूर करने का मामला दर्ज कर लिया है। फिलहाल सभी आरोपी पुलिस गिरफ्त से बाहर बताए जा रहे हैं। बाद दोपहर पुलिस ने जसवंत की लाश पोस्टमार्टम करवा घरवालों के हवाले कर दी है। पुलिस को दी शिकायत में सुरिंदर पाल ने बताया कि उसके पिता की गांव में पांच एकड़ जमीन है। जिस पर जुगराज सिंह अपना हक जताता था। जुगराज ने पहले एसडीएम और तहसीलदार के पास जमीन का केस लगाया था, दोनों जगह केस हारने के बाद पटियाला कमिश्नर के पास केस लगा दिया जो अभी चल रहा है। फरवरी महीने में उसकी बहन की शादी थी, जिस कारण पिता जमीन बेचना चाहते थे, लेकिन वह जब भी ग्राहक को जमीन दिखाने जाते जुगराज खरीददार को धमका कर भगा देता। वह उसके पिता को जमीन का कब्जा या 40 लाख रुपए देने के लिए कहता था। इसी कारण जसवंत सिंह काफी परेशान था। वीरवार सुबह उसने लाइसेंसी रिवाल्वर से खुद को गोली मार ली, जिससे उसकी मौके पर ही मौत हो गई। इस संबंध में जांच अफसर एएसआई गुरमीत सिंह ने बताया कि सुरिंदर पाल की शिकायत पर चार आरोपियों पर पर्चा दर्ज किया है। आरोपियों की तलाश में रेड की जा रही है, जल्द ही उन्हें गिरफ्तार कर लिया जाएगा।
hin_Deva hin_Deva hin_Deva hin_Deva hin_Deva